Sydsudan vågner til fred efter fire dages vilde kampe
Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning Sydsudan vågner til fred efter fire dages vilde kampe
Skrevet af Administrator | 12.07.16 | 10:34
Efter fire dages voldsom uro er der tirsdag igen stille i Sydsudans hovedstad, Juba, hvor præsidenten og vicepræsidenten mandag bad deres respektive styrker lægge våbnene. En journalist fra nyhedsbureauet Reuters skriver fra Jubu, at der ikke er hørt skud i byen tirsdag morgen. Mandag aften bad præsident Salva Kiir og vicepræsident Riek Machar deres respektive styrker om at indstille kampene.
Kampe brød ud mellem parterne i slutningen af sidste uge, og flere hundrede er meldt dræbt de seneste fire dage. Ifølge Sydsudans informationsminister, Michael Makuei, blev over 300 soldater dræbt i kampene alene fredag. I weekenden og igen mandag blev der anvendt både kampvogne og kamphelikoptere. Kiir underskrev i august sidste år en fredsaftale, og Machar blev som led i den genindsat som vicepræsident i april i år. Men freden mellem de to kamphaner var kort. De seneste dages vold har skabt frygt for, at Sydsudan glider tilbage i en egentlig borgerkrig.
Det fik mandag FN's generalsekretær, Ban Ki-moon, til at opfordre FN's Sikkerhedsråd til at indføre sanktioner og våbenembargo mod Sydsudan.
Desuden bør FN-missionen i Sydsudan have forstærkning i form af kamphelikoptere, så FN kan beskytte civile, siger generalsekretæren. /ritzau/NTB